http___hororvizija.net_filmovi_855-ouija-origin-of-evil-prizivanje-zla-2-porijeklo-zla_1.xml
1.1 3.1 4.1 5.1 9.1 9.2 10.1 11.1 12.1
Ouija: Origin of Evil (2016) Thriller, Horror | CC: English, Indonesian | Quality: HD In 1967 Los Angeles, a widowed mother and her 2 daughters add a new stunt to bolster their seance scam business and unwittingly invite authentic evil into their home. When the youngest daughter is overtaken by a supernatural spirit, the family confronts unthinkable fears to save her and send her possessor back to the other side. Director: Mike Flanagan Writer: Mike Flanagan, Jeff Howard, Stiles White (characters), Juliet Snowden (characters) Stars: Annalise Basso, Elizabeth Reaser, Lulu Wilson, Henry Thomas
1.1 2.1 3.1 5.1 6.1 7.1 8.1 8.2 8.3 9.1 10.1 11.1 12.1 13.1 14.1 14.2 14.3 15.1 16.1 17.1 17.2 17.3 17.4 18.1 19.1 19.2 19.3 20.1 21.1
Datum objave: Ponedjeljak, 09 Siječanj 2017 19:42 | Napisao/la Josip B. Naziv filma: Ouija: Origin of Evil (2016.) Redatelj: Mike Flanagan Scenaristi: Mike Flanagan Uloge: Elizabeth Reaser, Lulu Wilson, Annalise Basso Radnja: Nikada nije bila samo igra. Los Angeles, 1965. godina, udovica i njezine dvije kćeri igrom slučaja pozovu zlo u svoju kuću. Kada najmlađu kći opsjedne nemilosrdni duh, ova mala obitelj će se morati suočiti s velikim strahovima kako bi duha vratila s one strane. Zemlja: SAD Trajanje: 1h 39min Naša ocjena6.5/10 IMDB ocjena6.2/10 RECENZIJA: Nakon dvije godine 'kemijanja' oko drugog nastavka horor filma iz 2014., istoimenog filma 'Prizivanje duhova', svjetlo dana ugledao je i njegov novi nastavak. Doduše, ovoga puta riječ je o prequelu filma iz 2014. Dok će neki odmah na spomen novoga nastavka nekog horor filma okrenuti očima i nadati se puno lošijem nastavku, moram priznati da u ovom slučaju nije riječ o lošijem filmu i nastavku, već dapače, riječ je o dosta solidnome hororcu, koji ima sve ono što bi jedan horor film i trebao imati. Naravno tu sada ne mislim 'prehvaliti' film i reći da je Ouija 2 najbolji film izašao prošle godine, nije naravno, ima i on svojih mana od recimo dosta bljedunjave glume, koja može proći, ali mogla je i biti puno bolja, do dosta razvodnjenog scenarija, koji bi film digao na još veću razinu kvalitete, samo da je malo bio bolji i dotjeraniji. No, da mu više ne tražim velike mane i rupe, vratit ću se na ono da je Ouija 2 jedan solidan hororac kojeg vrijedi pogledati, jer on to doista i je. 'Porijeklo zla', kako je drugi nastavak dobio naziv, vraća nas u 1967. godinu i uvodi nas u živote male tročlane obitelji, koja se teško nosi sa smrtnom tragedijom jednog člana i pokušava preživjeti. Za život zarađuju baveći se magijom komuniciranja s duhovima, naravno sve dobro osmišljeno kako bi uvjerili klijente da zbilja mogu komunicirati s mrtvima. Sve dobro funkcionira do dana kada majka Alice kući donese ouija ploču, odnosno ploču za komuniciranje s mrtvima. Odmah isti dan u najmlađu kćer Doris ulazi zli demon koji će pokušati opsjesti cijelu obitelj. Gledavši samu radnju, opet se možemo svi zajedno složiti da ista nije previše originalna, jer opsjedanje viđamo u svakome hororu o duhovima i demonima, ali Prizivanje duhova je hororac koji ima kostur filma koji radnju drži na zavidnome nivou i postepeno gradi atmosferu koja je najzaslužnija zašto je film gledljiv i zašto svojom pričom 'iskače' u moru sličnih filmova. Ono što mi se posebno svidjelo u filmu je taj štih 60-tih, kojem se zbilja pridodala velika pažnja, te je sam film dobio na kvaliteti. Flanagan se zbilja potrudio oko takvih detalja već od samoga početka filma pa i kroz cijeli film imamo niz scena i detalja koji zbilja podsjećaju da pratimo radnju smještenu u 60-te. Od automobila, glazbenih ploča, slika, kuće, 'stare' slike, odjeće, sve je pomno birano i vrlo dobro prikazano. Što se tiče glumačke ekipe, tu bih svakako najviše pohvalio Lulu Wilson (Doris), koja je ulogu opsjednute djevojčice iznijela jako dobro i jednostavno je nemoguće ne naježiti se kada vas pogleda pogledom, a znate da u njoj čuči demon. Bez obzira na mane i kojekakve rupe, Porijeklo zla je solidan hororac, koji ima atmosferu, priču i likove i najvažnije od svega, gledljiv je i kad se sve sažme, svakako nije razočarao, kao što se na početku mislilo.